KÚPNA ZMLUVA

uzatvorená v zmysle § 409 a nasl. zákona č. 513/1991 Zb. (Obchodný zákonník) v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

číslo kupujúceho: BBRSC/ /2021 číslo predávajúceho:

**„Dodanie nových podvozkov kategórie N3G v prevedení 4 x 4.2 v celkovom počte 18 ks s príslušnými nadstavbami“**  ( ďalej iba „Zmluva“ )

uzatvorená medzi týmito zmluvnými stranami:

**Kupujúci: Banskobystrická regionálna správa ciest, a. s.**

Sídlo: Majerská cesta č. 94, 974 96 Banská Bystrica

Právna forma: Akciová spoločnosť, zapísaná v Obchodnom registri Okresného súdu Banská Bystrica, Oddiel: Sa, Vložka č.: 909/S

Štatutárny orgán: Mgr. Ján Havran, predseda predstavenstva

Ing. Martin Lejtrich, podpredseda predstavenstva

Osoba oprávnená jednať

v zmluvných veciach: Mgr. Ján Havran, predseda predstavenstva

Osoba oprávnená jednať

v realizačných veciach: Ján Lehotský, vedúci dopravy

IČO: 36 836 567

DIČ: 2022451189

IČ DPH: SK2022451189

Bankové spojenie: VÚB, a. s. pobočka Banská Bystrica

IBAN: SK82 0200 0000 0021 8394 4256

Telefón/ fax: +421 48 47 27 351

E-mail: [sekretariat@bbrsc.sk](mailto:sekretariat@bbrsc.sk), [jan.lehotsky@bbrsc.sk](mailto:jan.lehotsky@bbrsc.sk)

(ďalej iba „kupujúci“ a v príslušnom gramatickom tvare)

**Predávajúci:**

Sídlo:

Právna forma:

Štatutárny orgán:

Osoba oprávnená jednať

v zmluvných veciach:

Osoby oprávnené jednať

v realizačných veciach:

IČO:

DIČ:

IČ DPH :

Bankové spojenie:

IBAN:

Telefón/ fax:

E-mail:

(ďalej iba „predávajúci“ v príslušnom gramatickom tvare a spolu s objednávateľom ďalej iba„zmluvné strany“ v príslušnom gramatickom tvare).

**Úvodné ustanovenia**

1. Táto zmluva sa uzatvára ako výsledok verejného obstarávania, realizovaného ako nadlimitná zákazka zadávaná reverzným postupom podľa ustanovenia § 66 ods. 7 druhá veta zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, na základe ktorého kupujúci ako verejný obstarávateľ vyhodnotil predávajúcim ako uchádzačom vypracovanú cenovú ponuku ako návrh na plnenie kritéria (ďalej len „*cenová ponuka*“), z hľadiska stanoveného kritéria na vyhodnotenie ponúk, ako najvýhodnejšiu na zrealizovanie zákazky „Dodanie nových podvozkov kategórie N3G v prevedení 4 x 4.2 v celkovom počte 18 ks s príslušnými nadstavbami“ (ďalej iba aj ako „*verejné obstarávanie*“). Cenová ponuka tvorí neoddeliteľnú prílohu č. 1 tejto Zmluvy.
2. Predávajúci vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom súťažnými podmienkami verejného obstarávania, teda spĺňa podmienku odbornej spôsobilosti po materiálnej, technickej, technologickej i personálnej stránke, na dodanie Tovaru ale aj plnenia všetkých zmluvných povinností počas plynutia záručnej doby na Tovar a to či už sám alebo sprostredkovane v zmysle súťažných podmienok verejného obstarávania a na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, teda je oprávnený túto Zmluvu uzavrieť a naplniť účel Zmluvy.
3. Predávajúci berie na vedomie, že pri konaní a plnení povinností vyplývajúcich zo Zmluvy prostredníctvom subdodávateľov (ďalej aj iba „*subdodávka*“) zodpovedá predávajúci tak, ako keby povinnosti plnil sám. Predávajúci je povinný oznámiť kupujúcemu akékoľvek zmeny týkajúce sa subdodávok.
4. Predávajúci vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s dodávkou Tovaru, v cenovej ponuke vzal do úvahy komplexný rozsah výdavkov potrebných na dodanie Tovaru a riadne a včasné splnenie povinností vyplývajúcich zo Zmluvy a všetky do úvahy prichádzajúce náklady zahrnul do Kúpnej ceny za Tovar.
5. Predávajúci vyhlasuje a potvrdzuje, že sa v plnom rozsahu oboznámil s rozsahom, časom dodania Tovaru a vlastnosťami vyžadovanými kupujúcim na Tovar, ktoré sú mu dostatočne známe a má všetky predpoklady na riadne splnenie predmetu a účelu Zmluvy.
6. Zmluvné strany vyhlasujú, že uzavretím tejto Zmluvy prejavujú svoju vôľu dohodnúť podmienky a spôsob realizácie predmetu zákazky v zmysle vyhláseného verejného obstarávania. Zmluvné strany majú záujem definovať svoje práva a povinnosti pri plnení predmetu tejto Zmluvy, a to tak, aby boli vyvážené a zodpovedajúce postaveniu oboch Zmluvných strán.

# Článok I

# DEFINÍCIE

1. Okrem pojmov definovaných priamo v texte v iných častiach Zmluvy, Zmluvné strany sa dohodli a súhlasia, že pojmy používané v Zmluve, ktoré nebudú v príslušnej časti Zmluvy zadefinované inak, budú mať pre účely Zmluvy význam definovaný v príslušných ustanoveniach tohto článku I Zmluvy:

**Predmet zmluvy:** Predmetom zmluvy sú práva a povinnosti zmluvných strán uvedené v článku II. ods. 1 Zmluvy.

**Jednotlivá časť Predmetu kúpy:** Jednotlivou časťou Premetu kúpy sa pre účely plnenia povinností podľa Zmluvy rozumie **každé špeciálne nákladné vozidlo zvlášť pozostávajúce z podvozku N3G, príslušnej nadstavby/nadstavieb a radlice.**

**Tovar:** Tovarom sa na účely Zmluvy rozumie akákoľvek samostatná časť špeciálneho nákladného vozidla (podvozok N3G, nadstavba, radlica)ktorá môže byť predmetom reklamačného konania

**Predmet kúpy:** Predmetom kúpy sa na účely tejto Zmluvy rozumie – 18 ks nových podvozkov kategórie N3G v prevedení 4 x 4.2s príslušnými nadstavbami, ktorý tvor spolu súbor jednotlivých častí predmetu kúpy ako je podrobne popísaný v článku II ods. 2 Zmluvy a Prílohe č.1 a Prílohe č. 2 Zmluvy.

**Súvisiaca dokumentácia:** nižšie uvedená dokumentácia v slovenskom ( v prípade návodu na obsluhu alternatívne v českom jazyku)**:**

* ***Osvedčenie o evidencii vozidla časť II*** pre potrebu evidencie na ODI ORPZ a pridelenie evidenčného čísla, pre každú súčasť predmetu zákazky samostatne (podvozok, príslušná nadstavba, radlica).
* ***Certifikát konformity (COC)***, ktorý potvrdzuje, že vozidlo má udelené typové schválenie EÚ celého vozidla podľa osobitných predpisov (smernica 2007/46/ES, nariadenie EÚ č. 167/2013 a nariadenie EÚ č. 168/2013) iným členským štátom.
* ***Servisnú knižku vozidla* *v tlačenej alebo elektronickej podobe***
* ***Návod na obsluhu*** pre každú súčasť predmetu zákazky samostatne (podvozok, príslušná nadstavba, radlica) užívateľskú príručku, príručku na údržbu alebo iný dokument, ktorým sa opisujú všetky osobitné podmienky alebo obmedzenia viažuce sa na ich používanie v slovenskom jazyku.
* ***Protokol z typovej skúšky vozidla*** vydaný autorizovanou osobou (skúšobňou) v zmysle Vyhlášky Ministerstva dopravy a výstavby SR č. 131/2018 Z. z., ktorou sa ustanovujú podrobnosti v oblasti schvaľovania vozidiel
* ***Certifikát o meraní pre meracie zariadenie dávkovania posypových materiálov (g/m2) sypacej nadstavby*** vydaný autorizovanou osobou (skúšobňou) výrobcovi pre požadované typy nadstavieb sypača s potvrdením presnosti a spôsobu merania dávkovania, alebo iný hodnoverný doklad potvrdzujúci požadované parametre posypu
* ***Revíznu správu o plynovom zariadení*** vydanú autorizovanou osobou v zmysle STN EN 14336 pre univerzálnu výmennú nadstavbu sypaciu
* ***Elektronický katalóg náhradných dielov predmetu kúpy na nosiči USB***
* ***Osvedčenia o typovom schválení SR***na každú súčasť predmetu zákazky samostatne (podvozok, príslušná nadstavba, radlica) vydané typovým schvaľovacím orgánom v zmysle ustanovení zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov

**Servis Predmetu kúpy:** Servisom Predmetu kúpy sa rozumieposkytovanie záručného servisu, garančných prehliadok, opráv Predmetu kúpy a bezplatné odborné poradenstvo a technická pomoc k Predmetu kúpy počas 60 mesiacov od uvedenia predmetu kúpy do prevádzky, za účelom zabezpečenia optimálnych a efektívnych podmienok prevádzkyschopnosti a disponibility Predmetu kúpy.

**Záručná doba:** 24 mesiacov + predĺžená o 36 mesiacov (spolu 60 mesiacov) odo dňa uvedenia do prevádzky každej časti predmetu zákazky

**Záručný servis:** rozumie sa odstraňovanie prevádzkových porúch a porúch, ktoré vzniknú bežným opotrebovaním na každej časti predmetu zákazky, zabezpečenie potrebných originálnych náhradných dielov a ich namontovanie z dôvodu odstránenia poruchy v priebehu záručnej doby (24 mesačnej záručnej doby a 36 mesačnej predĺženej záručnej doby).

**Pozáručný servis:** sa rozumie odstraňovanie prevádzkových porúch a dodávka originálnych náhradných dielov a ich namontovanie na každú časť predmetu zákazky vrátane garančných prehliadok a príslušnej údržby po dobu min. 10 rokov po uplynutí záručnej doby 60 mesiacov. Pozáručný servis nie je zahrnutý v kúpnej cene predmetu kúpy.

**Garančná prehliadka:** rozumie sa pravidelný údržbový servis predpísaný výrobcom na každú časť predmetu zákazky vykonaný v rámci záručného a pozáručného servisu.

**Oprava:** rozumie sa odstraňovanie prevádzkových porúch a dodávka originálnych náhradných dielov pre každú časť predmetu zákazky pre účely porúch, ktoré vzniknú na základe mimoriadnej udalosti (havária, dopravná nehoda, živel), neodbornou manipuláciou, či inými vplyvmi.

**Zjavné vady Predmetu kúpy**: za Zjavné vady predmetu kúpy sa považuje aj (i) dodanie iného tovaru (s ohľadom na charakteristiku, funkčné a technické špecifikácie, kvalitu), resp. jednotlivej časti Predmetu kúpy než určujú Prílohy Zmluvy (ii) dodanie poškodeného Predmetu kúpy, resp. jeho aj len jednotlivej časti (iii) dodanie neúplného Predmetu kúpy, resp. jeho aj len jednotlivej časti ako aj (iv) vady v súvisiacej dokumentácií (v) množstevné vady predmetu kúpy alebo jeho časti

**Opakovaná vada** – opakovaný výskyt tej iste vady výrobku, pre ktorú už skôr bola oprávnene uplatnená reklamácia, po jej oprave, tzn. dvojnásobný výskyt tej istej vady, pre ktorú sa uplatňuje reklamácia

**Vybavenie reklamácie** - ukončenie reklamačného konania jedným z nasledujúcich spôsobov:

• odovzdaním opraveného predmetu kúpy alebo jeho akejkoľvek časti,

• výmenou predmetu kúpy alebo jeho akejkoľvek časti,

• vrátením kúpnej ceny predmetu kúpy alebo jeho akejkoľvek časti

• vyplatením primeranej zľavy z ceny predmetu kúpy alebo jeho akejkoľvek časti

• písomne odôvodneným zamietnutím reklamácie doručeným Kupujúcemu.

**Ponuka Predávajúceho/návrh na plnenie kritéria**: Ponukou Predávajúceho sa na účely tejto Zmluvy rozumie ponuka Predávajúceho predložená Predávajúcim ako uchádzačom do verejného obstarávania, ktorá bola Kupujúcim ako verejným obstarávateľom vyhodnotená na základe výsledkov verejného obstarávania ako úspešná a tvorí Prílohu Zmluvy.

**Zmluva**: Zmluvou sa na účely tejto Zmluvy rozumie táto kúpna zmluva a všetky jej Prílohy.

**Plnenie tejto Zmluvy:** plnenie akejkoľvek povinnosti zmluvnej strany dohodnutej alebo uloženej v Zmluve.

**Pojem „bez zbytočného odkladu“** : lehota bez zbytočného odkladu je lehotou, ktorej maximálna dĺžka zodpovedá rozsahu 7 kalendárnych dní. Ak v Zmluve nie je výslovné určený moment začatia plynutia lehoty podľa predchádzajúcej vety, momentom určujúcim začatie plynutia lehoty je okamih, kedy sa zmluvná strana mohla dozvedieť o skutočnosti, zakladajúcej povinnosť konať v tejto lehote. Z časového určenia lehoty „bez zbytočného odkladu“ je však potrebné vyvodzovať, že ide o veľmi krátku lehotu, ktorou je mienené bezodkladné, nemeškajúce, bezprostredné či okamžité konanie smerujúce k splneniu povinnosti či k urobeniu právneho úkonu alebo iného prejavu vôle. Pokiaľ zmluvná strana, ktorej je takáto lehota určená, bez zbytočného odkladu nekoná, bude mať zbytočný odklad (nedôvodná nečinnosť) pri príprave splnenia povinnosti či urobenia právneho úkonu, ktoré sú na túto lehotu viazané, ten dôsledok, že právne účinky spojené s dodržaním lehoty nenastanú.

**Článok II**

# PREDMET ZMLUVY

1. Predávajúci sa zaväzuje dodať Kupujúcemu Predmet kúpy, odovzdať súvisiacu dokumentáciu k Predmetu kúpy za účelom riadneho užívania Predmetu kúpy, previesť na Kupujúceho vlastnícke právo k Predmetu kúpy, vykonať zaškolenie zamestnancov na obsluhu Predmetu kúpy, to všetko za podmienok dohodnutých v Zmluve a vykonávať pre Kupujúceho servis Predmetu kúpy v rozsahu stanovenom v Prílohe č. 3 k Zmluve.
2. Predmetom kúpy je 18 ks nových podvozkov sériovo vyrábaných nákladných vozidiel kategórie N3G v prevedení 4 x 4.2 s príslušnými nadstavbami, pričom každé vozidlo musí byť vybavené snehovou radlicou v celkovom počte 18 ks. Predmet kúpy bude slúžiť najmä pre účely výkonu zimnej údržby ciest ako viacúčelový sypač na posyp prostredníctvom inertného posypového materiálu (kamenivo fr. 4/8), chemickej posypovej soli (NaCl) a roztokom soľanky. V letnom období bude Predmet kúpy využívaný na prevoz a aplikáciu bitúmenovej zmesi obaľovanej za tepla a na výkon činností v rámci letnej údržby ciest s použitím sklápacej nadstavby pre všetky materiály. Predmet zákazky musí spĺňať minimálne požadované technické parametre podvozkov, radlice a príslušných nadstavieb stanovené Kupujúcim vo verejnom obstarávaní vzhľadom na účel využitia, bližšie špecifikované v Prílohe č. 1 a č. 2 Zmluvy – Opis predmetu zákazky. Súčasťou predmetu kúpy musí byť: a/ výbava vozidla a to v zmysle ustanovení Vyhlášky Ministerstva dopravy a výstavby SR č. 134/2018 Z. z. minimálne v rozsahu povinnej výbavy:

* Prenosný výstražný trojuholník
* Bezpečnostný reflexný odev (reflexná vesta)
* Náhradné koleso (disk s pneumatikou)
* Kľúč na matice alebo skrutky kolies
* Príručný zdvihák s adekvátnou nosnosťou
* Lekárnička

b/ predpredajný servis, ktorý zahŕňa prípravu predmetu kúpy na odovzdanie (PDI-Pre-Delivery Inspection) v rozsahu úkonov predpísaných výrobcom.

1. Predávajúci je povinný zaškoliť zamestnancov Kupujúceho na obsluhu Predmetu kúpy v rozsahu minimálne dvoch zamestnancov Predávajúceho (vodičov) pripadajúcich na jedno špeciálne nákladné vozidlo tzn. v rozsahu minimálne pre 36 vodičov Kupujúceho. Zaškolenie je Predávajúci povinný vykonať prostredníctvom odborne spôsobilej osoby a o riadnom zaškolení zamestnancov ( času, miesta a rozsahu, školiaci subjekt Predávajúceho ) je povinný vydať písomné potvrdenie. Zaškolenie zamestnancov kupujúceho je Predávajúci povinný vykonať najneskôr do 7 (sedem) pracovných dníodo dňa odovzdania Predmetu kúpy.
2. Predávajúci sa zaväzuje v rámci servisu dodávať originálne náhradné diely, príslušenstvo a ostatné komponenty základnej a doplnkovej výbavy Predmetu kúpy najmenej po dobu 10 rokov od uvedenia Predmetu kúpy do prevádzky. Predávajúci sa zaväzuje počas 10 rokov od uvedenia Predmetu kúpy do prevádzky poskytnúť Kupujúcemu zľavu vo výške 25% cenníkovej ceny servisných úkonov a zľavu vo výške 10% cenníkovej ceny náhradných dielov a príslušenstva.
3. Predávajúci sa zaväzuje v lehote výslovne určenej Kupujúcim alebo v lehote vzájomne dohodnutej zmluvnými stranami poskytnúť Kupujúcemu akúkoľvek súčinnosť spojenú s plnením tejto Zmluvy najmä:
4. pri uplatnených právach vyplývajúcich zo záruky,
5. z dôvodu monitorovania vozidiel prostredníctvom GPS systému FLEETWARE - poskytnutie plnej

súčinnosti spoločnosti DATACAR, spol. s. r. o. spočívajúcej v sprístupnení špeciálneho nákladného vozidla v potrebnom rozsahu spoločnosti DATACAR, spol. s.r.o. na nevyhnutný čas montáže,

1. pri vykonávaní priebežných obhliadok predmetu kúpy v priestoroch Predávajúceho alebo jeho

subdodávateľa vyplývajúcich z oprávnenia Kupujúceho vykonať fyzickú obhliadku predmetu kúpy (zákazky) u Predávajúceho ako úspešného uchádzača za účelom posúdenia zhody ním predložených dokumentov týkajúcich sa technických a iných parametrov so zadanými parametrami verejného obstarávateľa

1. v prípade pochybností zistených na základe oprávnení Kupujúceho uvedených pod  písm. c/ ods. 5 tohto článku Zmluvy, pri vykonávaní skúšky autorizovanou osobou, za účelom preukázania splnenia zadaných parametrov Kupujúcim ako verejným obstarávateľom.
2. Predávajúci je povinný informovať Kupujúceho o akýchkoľvek prekážkach brániacich alebo významne sťažujúcich plnenie tejto Zmluvy ihneď ako sa o prekážkach dozvie, a to aspoň vo forme e-mailu adresovaného súčasne na dve mailové adresy Kupujúceho uvedené v záhlaví Zmluvy.
3. Predávajúci je povinný na výzvu Kupujúceho kedykoľvek počas prevádzky Predmetu kúpy bezodplatne sprístupniť unikátne dáta, ktoré súvisia s prevádzkou Predmetu kúpy, hlavne, ale nie výlučne dáta, ktoré súvisia s prevádzkou podvozku a/alebo aktivitou nadstavieb a príslušenstva tvoriaceho Predmet kúpy a majú pôvod v monitoringu Predmetu kúpy prostredníctvom GPS, vrátane všetkých dostupných dát, ktoré Predmet kúpy generuje a sú obrazom kvality a frekvencie prevádzky Predmetu kúpy a ako také môžu pre Kupujúceho znamenať zvýšenie kvality výkazníctva smerom dovnútra podniku Kupujúceho či smerom k odberateľom Kupujúceho ako aj môžu prispieť k zefektívneniu prevádzky Predmetu kúpy s cieľom jej optimalizácie, hospodárnosti či rozvoja soft a/alebo hard skills zamestnancov a/alebo dodávateľov podniku Kupujúceho a tak prispieť ku zvyšovaniu ich všeobecnej odbornej kvalifikácie. Ak nie je dohodnuté inak, prenos dát sa uskutoční na výzvu Kupujúceho cez USB port, prípadne online downloadom v prostredí, ktoré si Kupujúci a Predávajúci vopred dohodnú po technickej aj procesnej stránke.
4. Kupujúci sa zaväzuje riadne a včas dodaný Predmet kúpy a súvisiacu dokumentáciu prevziať za podmienok a spôsobom uvedeným v tejto Zmluve a riadne a včas zaplatiť kúpnu cenu podľa článku IV tejto Zmluvy.
5. Kupujúci sa zaväzuje riadne a včas poskytnúť v primeranej lehote akúkoľvek súčinnosť vyžadovanú Predávajúcim , ktorá je nevyhnutná na riadne splnenie predmetu Zmluvy Predávajúcim, inak zodpovedá za škodu tým Predávajúcemu spôsobenú. Žiadosť o súčinnosť musí byť písomná, odôvodnená a doručená na dve e-mailové adresy Kupujúceho uvedené v záhlaví Zmluvy.
6. Kupujúci sa zaväzuje riadne a s odbornou starostlivosťou vykonať prehliadku Predmetu kúpy pred prevzatím Predmetu kúpy. Vykonanie prehliadky a tým aj splnenie svojej povinnosti je Kupujúci povinný potvrdiť v preberacom protokole (na každom dodacom liste špeciálneho nákladného vozidla zvlášť s uvedením či Predmet kúpy má/nemá zjavné vady a či Predmet kúpy preberá alebo nepreberá).

# Článok III

**MIESTO, ČAS A SPÔSOB DODANIA PREDMETU KÚPY**

1. Predávajúci je povinný dodať Predmet kúpy a odovzdať súvisiacu dokumentáciu jednorazovo v lehote najneskôr 7 (sedem)mesiacov odo dňa nadobudnutia účinnosti Zmluvy.
2. Predávajúci je povinný aspoň 48 hodín pred realizáciou odovzdania Predmetu kúpy o tejto skutočnosti informovať zástupcu Kupujúceho uvedeného v ods. 3 tohto článku Zmluvy a to formou e-mailu, pričom samotné odovzdanie Predmetu kúpy, ak sa Zmluvné strany nedohodnú inak, možno uskutočniť v pracovnom dni v čase medzi 8:00 hod. a 14:00 hod.
3. Predávajúci je povinný o pripravenosti Predmetu kúpy k odovzdaniu a prevzatiu vyrozumieť osobu poverenú Kupujúcim**,** ktorou pre účely Zmluvy je:

Meno a Priezvisko: Ján Lehotský

Tel.: +421918543727

E-mail: jan.lehotsky@bbrsc.sk

1. Predávajúci je povinný odovzdať Predmet kúpy Kupujúcemu v sídle Kupujúceho. Odovzdanie a prevzatie Predmetu kúpy Kupujúcemu bude uskutočňované (i) povereným zástupcom Predávajúceho na základe dodacieho listu vyhotoveného pre každé špeciálne nákladné vozidlo zvlášť potvrdeného povereným zástupcom Kupujúceho ( podľa ods. 3 tohto článku Zmluvy) (ii) v mieste plnenia, (iii) v dohodnutom termíne a (iv) požadovanom množstve. Každý dodací list bude obsahovať aspoň nasledovné skutočnosti:
   * 1. špecifikácia Zmluvných strán;
     2. špecifikácia dodávanej časti Predmetu kúpy podľa prílohy č. 1 a č. 2 Zmluvy a špecifikácia súvisiacej dokumentácie;
     3. cena za dodávanú časť Predmet kúpy určená jednotlivo - podľa jednotkových cien častí Predmetu kúpy ako aj spolu za celú dodávanú časť Predmetu kúpy (s daňou z pridanej hodnoty ako aj bez dane z pridanej hodnoty);
     4. informácia o predvedení funkčnosti odovzdávanej časti Predmetu kúpy – záznam kedy a ako došlo pred prevzatím časti Predmetu kúpy k predvedeniu jeho funkčnosti vo vzťahu k tým častiam Predmetu kúpy, ktorých funkčnosť je overiteľná pred odovzdaním;
     5. dátum dodania danej časti Predmetu kúpy;
     6. podpisy zástupcov oboch Zmluvných strán (ďalej len ako „Dodací list“).
2. Kupujúci je oprávnený odmietnuť prevzatie Predmetu kúpy alebo jeho časti, najmä v prípade, ak Predmet kúpy, resp. jeho jednotlivé časti vykazujú zjavné vady.
3. Vlastnícke právo k Predmetu kúpy a nebezpečenstvo škody na Predmete kúpy prechádza z Predávajúceho na Kupujúceho dňom prevzatia celého Predmetu kúpy na základe Dodacích listov podľa ods. 4 článku III Zmluvy.
4. Predávajúci sa zaväzuje bez zbytočného odkladu písomne informovať Kupujúceho o vzniku akejkoľvek udalosti alebo skutočnosti, ktorá bráni alebo znemožňuje realizáciu dodávky Predmetu kúpy v lehote dojednanej v článku III ods. 1 Zmluvy. Ak si Predávajúci túto povinnosť nesplní, zodpovedá za škodu, ktorá Kupujúcemu v dôsledku jeho konania, resp. nekonania vznikne. Týmto nie sú dotknuté ustanovenia článku VII a článku IX Zmluvy.

# Článok IV

**KÚPNA CENA A PLATOBNÉ PODMIENKY**

1. Kúpna cena za Predmet kúpy je dohodnutá a stanovená na základe cenovej ponuky Predávajúceho ako uchádzača vo verejnom obstarávaní v Prílohe č. 2 k Zmluve – Návrh na plnenie kritéria (ďalej iba „cena Predmetu kúpy“ alebo „Kúpna cena“). Kúpna cena sa považuje za cenu maximálnu a platnú počas celej doby trvania Zmluvy, je stanovená podľa zákona NR SR č. 18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za Predmet kúpy vrátane všetkých do úvahy prichádzajúcich nákladov. Kúpna cena celkom predstavuje cenu:

Cena bez DPH Eur

DPH 20 % Eur

**Cena s DPH Eur**

**slovom: ......................Eur, ......./100 ) s DPH.**

1. Kúpnou cenou sa rozumie cena vrátane colných poplatkov a pokrýva akékoľvek a všetky náklady, poplatky výdavky najmä komplexného zabezpečenia služieb spojených s dodávkou Predmetu kúpy, vrátane dopravy do miesta plnenia podľa Zmluvy a vrátane nákladov na dopravu, poistenie, náklady odskúšania prevádzky, zaškolenia obsluhy, súvisiacej dokumentácie v slovenskom jazyku, povinnej výbavy, kompletného príslušenstva pre plnohodnotnú prevádzku vozidiel, plného objemu prevádzkových hmôt s výnimkou PHL a mazív a vrátane vykonania predpredajného servisu, nákladov na servis Predmetu kúpy a zahŕňa aj primeraný zisk. Preddavky na Predmet kúpy ani zálohu Kupujúci neposkytuje vôbec.
2. Jednotkové ceny Tovaru tvoriaceho Predmet kúpy sú uvedené v Prílohe č. 2 k Zmluve.
3. Zmluvné strany sa dohodli, že pre prípad vzniku sporu sa má za to, že Predávajúci získal od Kupujúceho všetky informácie a v ponúknutej Kúpnej cene ich zohľadnil. Predávajúci sa nemôže dovolávať zvýšenia Kúpnej ceny najmä z dôvodu, že mu neboli známe alebo poskytnuté všetky potrebné informácie a podklady. Pre vylúčenie akýchkoľvek pochybností platí, že Predávajúci nemá nárok na akúkoľvek osobitnú náhradu a/alebo inú formu kompenzácie nákladov, výdavkov alebo iných plnení vynaložených pri plnení svojich povinností podľa tejto Zmluvy. Predávajúci vyhlasuje a potvrdzuje, že cenová ponuka ním predložená vo verejnom obstarávaní a teda Kúpna cena je úplná, maximálna a záväzná, že v Kúpnej cene sú Predávajúcim zahrnuté všetky do úvahy prichádzajúce náklady predávajúceho na riadne splnenie povinností Predávajúceho vyplývajúceho z článku IV ods. 2 Zmluvy.
4. Jednotkové ceny za Predmet kúpy dodaný na základe Dodacích listov musia byť totožné s jednotkovými cenami ako sú uvedené v Prílohe č. 2 k tejto Zmluve. Jednotkové ceny za Predmet kúpy, resp. jeho časti sú pevné a nemenné počas celej doby trvania Zmluvy.
5. Kupujúci vyhlasuje, že Predmet kúpy bude financovať sčasti aj z finančných prostriedkov získaných formou úveru z komerčnej banky pôsobiacej na území Slovenskej republiky, čo Predávajúci berie na vedomie a v plnom rozsahu akceptuje.
6. Kupujúci prehlasuje, že počas verejného obstarávania podal žiadosť o poskytnutie úverových prostriedkov, resp. je v rokovaní s finančnými inštitúciami na financovanie Predmetu kúpy, pričom predpokladá, že do skončenia verejného obstarávania mu bude tento úver poskytnutý. Predávajúci sa zaväzuje poskytnúť Kupujúcemu a/alebo financujúcej banke akúkoľvek potrebnú súčinnosť na účely financovania Predmetu kúpy financujúcou bankou na žiadosť Kupujúceho a/alebo financujúcej banky.
7. Predávajúcemu vzniká nárok na zaplatenie Kúpnej ceny, resp. jej časti zodpovedajúcej časti dodávaného Predmetu kúpy až dodaním Predmetu kúpy, resp. jeho časti (splnením) do dohodnutého miesta dodania.
8. Predávajúci je povinný vystaviť faktúru na každé dodané špeciálne nákladné vozidlo zvlášť, s  rozpísaním Kúpnej ceny pripadajúcej zvlášť na (i)podvozok N3G, (ii) každú dodávanú nadstavbu a(iii) radlicu Predmetu kúpy alebo jeho časti. Neoddeliteľnou súčasťou každej faktúry musí byť Dodací list. Splatnosť faktúry je 30 (tridsať) dní plynúcich od jej doručenia Kupujúcemu.
9. Ak faktúra neobsahuje všetky náležitosti podľa platných a účinných právnych predpisov alebo ak k nej nie je pripojený Dodací list, Kupujúci je oprávnený takúto faktúru vrátiť Predávajúcemu na opravu a/alebo doplnenie, pričom na takúto faktúru sa neprihliada; po doručení riadne opravenej a/alebo doplnenej faktúry Kupujúcemu začína plynúť nová lehota splatnosti takto doručenej faktúry. Kupujúci sa v dôsledku skutočností uvedených v predchádzajúcej vete nedostáva do omeškania so zaplatením faktúry.
10. Predávajúci je v prípade omeškania Kupujúceho s úhradou faktúry, oprávnený účtovať Kupujúcemu úroky omeškania vo výške uvedenej v § 369 ods. 2 Obchodného zákonníka.
11. Zmluvné strany sa dohodli, že deň odpísania peňažných prostriedkov z účtu Kupujúceho v prospech účtu uvedeného na faktúre vystavenej Predávajúcim sa považuje za deň splnenia záväzku Kupujúceho zaplatiť Kúpnu cenu.
12. V prípade, že si Predávajúci nesplní svoje finančné povinnosti voči svojim subdodávateľom, t. j. nevykonáva úhrady jednotlivých faktúr za dodaný tovar tvoriaci Predmet kúpy, ktoré pre neho dodávajú subdodávatelia, Kupujúci poskytne Predávajúcemu primeranú lehotu na vykonanie nápravy. Počas plynutia takto poskytnutej lehoty je Kupujúci oprávnený zadržať výplatu faktúry vystavenej Predávajúcim. Počas doby zadržania platieb podľa tohto bodu Zmluvy nie je Kupujúci v omeškaní so zaplatením svojich peňažných záväzkov voči Predávajúcemu a Kupujúcemu nevzniká nárok na žiadne zákonné ani zmluvné sankcie. Pokiaľ nedôjde zo strany Predávajúceho v lehote poskytnutej Kupujúcim k uspokojeniu subdodávateľových nárokov a toto uspokojenie nebude v tejto lehote Kupujúcemu písomne preukázané je Kupujúci oprávnený neuhradiť faktúru Predávajúcemu, ale túto faktúru alebo jej časť uhradiť priamo jeho subdodávateľom a následne je Kupujúci oprávnený započítať si uhradenú čiastku voči Predávajúceho pohľadávke na zaplatenie kúpnej ceny do výšky oprávnene a preukázateľne vykonanej úhrady a tým sa Kupujúci zbavuje svojich záväzkov voči Predávajúcemu, ktoré pre neho vyplývajú z tejto Zmluvy.

# Článok V

# VYHLÁSENIA A ZÁRUKY

1. Zástupcovia zmluvných strán vyhlasujú, že sú plne spôsobilí na uzatvorenie Zmluvy a na plnenie záväzkov vyplývajúcich zo Zmluvy a táto Zmluva zakladá ich zmluvný a platný záväzok, ktorý je vymožiteľný voči nim v súlade s jej ustanoveniami.
2. Zástupcovia zmluvných strán vyhlasujú, že sa neuskutočnili žiadne úkony a neprebiehajú žiadne konania pred akýmkoľvek súdom, rozhodcovským súdom alebo rozhodcom, štátnym alebo iným orgánom verejnej moci, ktoré by mohli ovplyvniť zákonnosť, platnosť alebo vymožiteľnosť tejto Zmluvy vo vzťahu k Zmluvným stranám alebo ich schopnosti splniť si svoje záväzky vyplývajúce z tejto Zmluvy a podľa vedomosti Zmluvných strán sa žiadne takéto úkony nepripravujú.
3. Predávajúci vyhlasuje a zaručuje sa, že:
   * 1. všetky skutočnosti, vyhlásenia a záruky uvedené v Ponuke Predávajúceho/v návrhu na plnenie kritérií sú pravdivé;
     2. je spôsobilý na plnenie predmetu Zmluvy v plnom rozsahu za podmienok stanovených v tejto Zmluve a je oprávnený disponovať Predmetom kúpy spôsobom predvídaným v tejto Zmluve;
     3. Predmet kúpy je nový, nepoužívaný treťou osobou, funkčný a spôsobilý na obvyklý účel užívania a nie je zaťažený právom tretej osoby a ani žiadna tretia osoba si takéto práva vo vzťahu k Predmetu kúpy neuplatňuje a nebude uplatňovať, Predávajúci nemá vedomosť o tom, že by si takéto práva plánoval uplatniť;
     4. je oprávnený na autorizovaný predaj Predmetu kúpy čo preukazuje **potvrdením o autorizovanom obchodnom zastúpení** vzťahujúcim sa na predmet zákazky (napr. obchodná zmluva, resp. iný relevantný doklad potvrdzujúci uvedenú skutočnosť), resp. o priamom zastúpení výrobcu na predmet zákazky ako celku alebo na každú súčasť predmetu zákazky samostatne (podvozok, príslušná nadstavba, radlica),
     5. **poskytne Kupujúcemu najneskôr v deň podpisu zmluvy zoznam servisných stredísk alebo servisných stredísk zmluvných partnerov, ktorých výkon činností** nebude mať žiadny vplyv na záručné podmienky počas plynutia celej záručnej doby 60 mesiacov
     6. ak zo Zmluvy nevyplýva inak, povinnosti vyplývajúce mu z tejto Zmluvy uskutoční sám,
     7. nie je v likvidácii ani nebolo rozhodnuté o jeho zrušení;
     8. nie je v kríze a ani mu kríza podľa Obchodného zákonníka nehrozí a nie je v úpadku, ani mu úpadok podľa zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v platnom znení nehrozí;
     9. riadne si plnil a plní všetky svoje zákonné povinnosti, a to najmä, ale nielen v oblasti daní, odvodov a poistenia;
     10. nepodal návrh na vyhlásenie konkurzu alebo povolenie reštrukturalizácie na svoj majetok a takýto návrh sa podľa jeho vedomostí ani nepripravuje;
     11. nie je voči nemu vedené žiadne exekučné konanie;
     12. neexistuje žiadna iná skutočnosť, ktorá by mohla mať nepriaznivý vplyv na plnenie povinností Predávajúceho uvedených v tejto Zmluve v takej kvalite, ktorá by ohrozila plnenie Zmluvy riadne a včas, s odbornou starostlivosťou a v súlade s poctivým obchodným stykom;
     13. neexistuje a ani nie je žiadny dôvod predpokladať existenciu dôvodu na zrušenie registrácie Predávajúceho pre daň z pridanej hodnoty podľa Zákona o DPH;
     14. mu nebolo uložené ochranné opatrenie zhabania majetku alebo trest prepadnutia majetku;
     15. nebol on ani jeho štatutárny orgán, člen štatutárneho orgánu, prokurista alebo člen dozornej rady právoplatne odsúdený za trestný čin korupcie, poškodzovania finančných záujmov Európskej únie, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin založenia, zosnovania alebo podporovania teroristickej skupiny alebo za trestný čin terorizmu a niektorých foriem účasti na terorizme alebo za trestný čin obchodovania s ľuďmi;
     16. nebol on ani jeho štatutárny orgán, člen štatutárneho orgánu, prokurista alebo člen dozornej rady právoplatne odsúdený za akýkoľvek úmyselný trestný čin alebo trestný čin, ktorého skutková podstata súvisí s podnikaním alebo trestný čin machinácie vo verejnom obstarávaní alebo vo verejnej dražbe;
     17. nebolo voči nemu začaté konkurzné konanie, nebol na jeho majetok vyhlásený konkurz, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku;
     18. nebolo voči nemu začaté reštrukturalizačné konanie ani nepoveril správcu vypracovaním reštrukturalizačného posudku a ani nedal svojmu veriteľovi súhlas na vypracovanie reštrukturalizačného posudku správcom;
     19. nemá nedoplatky poistného na zdravotnom poistení, sociálnom poistení a príspevkov na starobné dôchodkové sporenie v Slovenskej republike, alebo v štáte sídla, miesta podnikania alebo obvyklého pobytu;
     20. nemá daňové nedoplatky v Slovenskej republike, alebo v štáte sídla, miesta podnikania alebo obvyklého pobytu;
     21. nedopustil sa v predchádzajúcich 3 (troch) rokoch závažného porušenia profesijných povinností, ktoré možno preukázať a povinností v oblasti ochrany životného prostredia, pracovného práva alebo sociálneho práva podľa osobitných predpisov, za ktoré mu bola právoplatne uložená sankcia, ktorú možno preukázať;
     22. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu;
     23. nepredložil ani nepredloží ponuku akejkoľvek povahy, z ktorej by mu na základe Zmluvy mohla vyplynúť nejaká výhoda;
     24. sa nesnažil a ani sa nebude snažiť o získanie žiadnej finančnej alebo hmotnej výhody v prospech alebo od niekoho, ani ju neudelil a ani neudelí, nevyhľadával ani nevyhľadá či neprijal a ani neprijme, ak by bola takáto výhoda založená na nezákonnom postupe alebo korupcii, či už priamo alebo nepriamo, a predstavovala by stimul alebo odmenu spojenú s plnením Zmluvy;
4. Predávajúci sa vyvaruje akýchkoľvek kontaktov, ktoré by mohli ohroziť jeho nezávislosť. Predávajúci je povinný prijať všetky nevyhnutné opatrenia s cieľom predísť situácii, ktorá by mohla ohroziť nestranné a objektívne plnenie tejto Zmluvy. Konflikt záujmov by mohol vzniknúť najmä v dôsledku ekonomických záujmov, politickej alebo národnej spriaznenosti, rodinných či citových väzieb alebo akýchkoľvek iných vzťahov alebo spoločných záujmov. Každý konflikt záujmov, ktorý vznikne počas plnenia tejto Zmluvy, musí byť bezodkladne písomne oznámený Kupujúcemu. V prípade konfliktu záujmov Predávajúci okamžite prijme všetky opatrenia potrebné na jeho ukončenie.
5. Kupujúci si vyhradzuje právo overiť, či sú opatrenia uvedené v predchádzajúcom odseku tohto článku Zmluvy primerané, a v prípade potreby môže vyžadovať prijatie dodatočných opatrení v lehote, ktorú sám určí. Predávajúci zabezpečí, aby sa jeho zamestnanci a subdodávatelia nedostali do situácie, ktorá by mohla viesť ku konfliktu záujmov. Predávajúci okamžite a bez akéhokoľvek odškodnenia zo strany Kupujúceho nahradí každého zamestnanca a/alebo subdodávateľa, ktorý je takejto situácii vystavený.
6. Vyhlásenia a záruky uvedené v tomto článku sú pravdivé a presné vo všetkých podstatných aspektoch, nie sú v žiadnom podstatnom a významnom ohľade zavádzajúce a neopomínajú uviesť žiadnu podstatnú skutočnosť a považujú sa za opakované a trvajúce počas celej doby platnosti a účinnosti tejto Zmluvy.
7. Predávajúci je povinný informovať Kupujúceho o vzniku akejkoľvek skutočnosti alebo jej zmene, ktorá má vplyv na pravdivosť ktoréhokoľvek z vyhlásení uvedených v tomto článku, a to bez zbytočného odkladu.
8. Akákoľvek nepravdivosť alebo porušenie akéhokoľvek vyhlásenia alebo záväzku Predávajúceho uvedeného v tomto článku tejto Zmluvy sa považuje za podstatné porušenie tejto Zmluvy a zakladá právo na odstúpenie od tejto Zmluvy zo strany Kupujúceho; nárok Kupujúceho na náhradu škody tým nie je dotknutý. Tým nie je dotknutá možnosť Kupujúceho odstúpiť od tejto Zmluvy v prípadoch predvídaných všeobecne záväznými právnymi predpismi.
9. Predávajúci je povinný dodržiavať zákazy, obmedzenia a povinnosti vyplývajúce zo Zákona o nelegálnom zamestnávaní, najmä je však povinný postupovať tak, aby plnenie podľa Zmluvy nedodával prostredníctvom fyzickej osoby, ktorá je nelegálne zamestnaná. Predávajúci vyhlasuje, že plnenie, ktoré bude dodávať na základe tejto Zmluvy bude po celý čas jej platnosti a účinnosti dodávať len prostredníctvom fyzickej osoby, ktorú zamestnáva v súlade s právnou úpravou platnou v Slovenskej republike a súčasne vyhlasuje, že žiadne plnenie alebo jeho časť nedodá prostredníctvom fyzickej osoby, ktorá je nelegálne zamestnaná.
10. Predávajúci je povinný na požiadanie Kupujúceho bezodkladne poskytnúť v požadovanom rozsahu doklady a osobné údaje fyzických osôb, prostredníctvom ktorých dodáva plnenie podľa tejto Zmluvy, ktoré sú potrebné na to, aby Kupujúci mohol skontrolovať či Predávajúci neporušuje zákaz nelegálneho zamestnávania podľa osobitného predpisu, t. j. podľa Zákona o nelegálnom zamestnávaní. Žiadosť o poskytnutie dokladov, ako aj samotné doklady, je možné doručiť aj v elektronickej forme na určenú e-mailovú adresu Zmluvnej strany.
11. Ak Predávajúci poruší povinnosti vyplývajúce z tejto Zmluvy alebo z osobitných všeobecne záväzných právnych predpisov v oblasti zamestnávania a z uvedeného dôvodu bude Kupujúcemu uložená pokuta alebo iná sankcia za porušenie zákazu prijať plnenie dodané Predávajúcemu prostredníctvom fyzickej osoby nelegálne zamestnanej, alebo pokuta uložená Predávajúcemu bude od Kupujúceho vymáhaná v zmysle Zákona o nelegálnom zamestnávaní, zaväzuje sa Predávajúci uhradiť Kupujúcemu škodu tým spôsobenú, a to vrátane škody spôsobenej uhradením pokuty alebo sankcie uloženej príslušným orgánom verejnej správy. Predávajúci je povinný uhradiť Kupujúcemu skutočnú škodu, ktorá mu vznikla, a to najneskôr do 15 (pätnástich) dní odo dňa doručenia faktúry spolu so žiadosťou o uhradenie spôsobenej škody. Jedným z podkladov pre určenie skutočnej škody spôsobenej Kupujúcemu bude aj kópia právoplatného rozhodnutia príslušného orgánu verejnej správy o uložení pokuty alebo inej sankcie alebo o vymáhaní pokuty uloženej Predávajúcemu od Kupujúceho.
12. Predávajúci vyhlasuje, že si riadne a včas plní, a počas trvania Zmluvy sa zaväzuje včas a riadne plniť, svoje povinnosti vyplývajúce zo Zákona o registri partnerov, najmä sa zaväzuje zabezpečiť aktuálne, úplné, správne a pravdivé údaje zapisované v registri partnerov prostredníctvom oprávnenej osoby, a zároveň sa zaväzuje bez zbytočného odkladu písomne informovať Kupujúceho o tom, že:
    * 1. bol vymazaný z registra partnerov vedeného v zmysle Zákona o registri partnerov;
      2. nastala akákoľvek zmena akéhokoľvek údaju zapísaného v registri partnerov vedenom v zmysle Zákona o registri partnerov;
      3. nastala skutočnosť, ktorá vedie alebo môže viesť k jeho výmazu z registra partnerov podľa § 13 ods. 2 Zákona o registri partnerov;
      4. po dobu dlhšiu ako 30 (tridsať) dní nemá v registri partnerov vedenom v zmysle Zákona o registri partnerov zapísanú oprávnenú osobu.

# Článok VI

**SUBDODÁVATELIA A REGISTER PARTNEROV VEREJNÉHO SEKTORA**

1. Predávajúci nesmie Predmet kúpy ako celok odovzdať na dodanie inému subjektu. Časť Predmetu kúpy môže Predávajúci odovzdať na vykonanie (napríklad potrebných úprav podvozku, montáž výmenných nadstavieb a skompletizovanie špeciálneho nákladného vozidla ako celku) svojmu subdodávateľovi uvedenému v zozname subdodávateľov, ktorý tvorí osobitnú prílohu tejto Zmluvy. Predávajúci predkladá v Prílohe č. 4 k tejto Zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy (aj počas plynutia záručnej doby) je Predávajúci povinný písomne vopred oznámiť Kupujúcemu akúkoľvek zmenu údajov o subdodávateľovi.
2. Súhlas kupujúceho s dodaním časti Predmetu kúpy prostredníctvom subdodávateľa nezbavuje predávajúceho povinnosti a zodpovednosti za činnosti subdodávateľa.
3. Predávajúci je oprávnený kedykoľvek počas trvania Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Predávajúci povinný oznámiť Kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Kupujúcemu doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia tejto Zmluvy je Predávajúci povinný oznámiť Kupujúcemu akúkoľvek zmenu údajov o novom subdodávateľovi. Povinnosti uvedené v bodoch 1. a 3. tohto článku nie je Predávajúci povinný plniť v prípade subdodávateľov, ktorí mu dodávajú tovary.
4. Počas trvania Zmluvy je predávajúci oprávnený zmeniť subdodávateľa uvedeného v Prílohe tejto Zmluvy výlučne na základe dodatku k tejto Zmluve.
5. Kupujúci v zmysle § 41 ods. 4 Zákona o verejnom obstarávaní určuje pravidlá pre zmenu subdodávateľa počas plnenia tejto Zmluvy tak, že subdodávateľ, ktorého Predávajúci navrhne na zmenu musí spĺňať podmienky účasti týkajúce sa osobného postavenia podľa § 32 ods. 1 Zákona o verejnom obstarávaní. Predávajúci je povinný najneskôr 5 dní pred tým ako má nastať zmena subdodávateľa, Kupujúcemu doručiť písomné oznámenie o zmene subdodávateľa, ktoré bude obsahovať minimálne:
   * + podiel na Predmete kúpy, ktorý má subdodávateľ dodať,
     + Identifikačné údaje subdodávateľa vrátane údajov o osobe oprávnenej konať za subdodávateľa v rozsahu meno, priezvisko, adresa pobytu a dátum narodenia,
     + čestné vyhlásenie, že subdodávateľ spĺňa podmienky účasti týkajúce sa osobného postavenia podľa § 32 ods. 1 Zákona o verejnom obstarávaní

Kupujúci si splnenie podmienok určených pre subdodávateľa overí v zozname hospodárskych subjektov vedenom na Úrade pre verejné obstarávanie v zmysle § 152 Zákona o verejnom obstarávaní, prípadne vyžiadaním si dokladov od Predávajúceho, týkajúcich sa subdodávateľa a preukazujúcich spĺňanie podmienok určených pre subdodávateľa. V prípade, ak Predávajúci nebude postupovať v zmysle ustanovení tohto odseku, Kupujúci je oprávnený od Zmluvy alebo jej časti odstúpiť z dôvodu jej podstatného porušenia; náhrada škody a uloženie zmluvnej pokuty v zmysle a v rozsahu článku VII tejto Zmluvy tým nie je dotknutá.

1. Subdodávatelia sú povinní spĺňať podmienky účasti týkajúce sa osobného postavenia, pričom nesmú u nich existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní. Ak subdodávateľ nespĺňa podmienky podľa predchádzajúcej vety Kupujúci je oprávnený písomne požiadať Predávajúceho o jeho nahradenie. Predávajúci je povinný do 5 dní od doručenia žiadosti podľa predchádzajúcej vety predložiť Kupujúcemu návrh nového subdodávateľa.
2. Využitím subdodávateľa pri plnení Predmetu zmluvy nie je dotknutá zodpovednosť Predávajúceho za plnenie Zmluvy (§ 41 ods. 8 Zákona o verejnom obstarávaní).
3. Ak došlo k výmazu subdodávateľa z registra partnerov verejného sektora, je Predávajúci povinný túto skutočnosť oznámiť Kupujúcemu a zároveň nahradiť takéhoto subdodávateľa subdodávateľom, ktorý bude spĺňať podmienky podľa § 2 ods. 5 písm. e/ Zákona o verejnom obstarávaní , § 2 ods. 1 písm. a/ bod 7 Zákona o registri partnerov verejného sektora a ak má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní.

# Článok VII

# ZMLUVNÉ SANKCIE

1. Predávajúci sa zaväzuje zaplatiť Kupujúcemu na základe jeho výzvy zmluvnú pokutu vo výške 2 500,- EUR (dvetisícpäťsto eur) v prípade, ak sa ktorékoľvek z vyhlásení Predávajúceho uvedené v Zmluve preukáže ako úplne alebo čiastočne nepravdivé. Kupujúci je súčasne oprávnený požadovať náhradu škody spôsobenej nepravdivosťou ktoréhokoľvek z vyhlásení Predávajúceho uvedených v Zmluve, pričom zmluvná pokuta sa do náhrady škody nezapočítava.
2. Predávajúci sa zaväzuje zaplatiť Kupujúcemu na základe jeho výzvy zmluvnú pokutu vo výške 10 000,- EUR (desaťtisíc eur) v prípade porušenia ktoréhokoľvek zo záväzkov uvedených v článku VI (subdodávatelia) tejto Zmluvy; rovnako je Kupujúci oprávnený domáhať sa náhrady škody, pričom zmluvná pokuta sa do náhrady škody nezapočítava.
3. Predávajúci sa zaväzuje zaplatiť Kupujúcemu na základe jeho výzvy zmluvnú pokutu vo výške 1 000,- EUR (jedentisíc eur) v prípade porušenia ktoréhokoľvek zo záväzkov uvedených v článku II ods. 3., ods. 4., ods. 5., ods. 6. tejto Zmluvy (najmä nevykonanie riadneho a/alebo včasného zaškolenia zamestnancov Kupujúceho, neposkytnutie súčinnosti riadne a/alebo včas, neplnenie informačnej povinnosti) denne za každý aj začatý deň omeškania s plnením povinnosti Predávajúceho; rovnako je Kupujúci oprávnený domáhať sa náhrady škody, pričom zmluvná pokuta sa do náhrady škody nezapočítava.
4. Kupujúci je oprávnený od Predávajúceho požadovať uhradenie zmluvnej pokuty aj v týchto prípadoch a v tomto rozsahu:
   * 1. v prípade, ak je Predávajúci v omeškaní s odovzdaním Predmetu kúpy alebo jeho jednotlivej časti, Kupujúcemu vzniká voči Predávajúcemu nárok na zmluvnú pokutu vo výške 500,- EUR (päťsto eur), a to za každý aj začatý deň omeškania za každé špeciálne nákladné vozidlo, s ktorým je Predávajúci v omeškaní;
     2. v prípade, ak má dodávaný Predmet kúpy alebo iba jeho časť v čase preberacieho konania akúkoľvek vadu, Kupujúcemu vzniká voči Predávajúcemu nárok na zmluvnú pokutu, a to vo výške 0,5 % z kúpnej ceny vadnej časti Tovaru, za každý aj začatý deň omeškania až do odstránenia vady Tovaru (vrátane výmeny vadnej časti Tovaru) teda až do poskytnutia riadneho plnenia podľa príslušných ustanovení Obchodného zákonníka; pre vylúčenie akýchkoľvek pochybností sa za vadu podľa tohto bodu rozumie aj dodanie akejkoľvek časti Tovaru, ktorý nebude disponovať potrebnými certifikátmi potvrdzujúcimi potrebné typové schválenie resp. schválenie technickej spôsobilosti príslušným orgánom (nedodanie súvisiacej dokumentácie Tovaru),
5. Predávajúci je oprávnený od Kupujúceho požadovať uhradenie zmluvnej pokuty v týchto prípadoch a v tomto rozsahu:
6. v prípade, ak Kupujúci porušil svoju povinnosť podľa článku II ods. 9 Predávajúcemu vzniká voči Kupujúcemu nárok na zmluvnú pokutu vo výške 500,- EUR (päťsto eur), a to za každé špeciálne nákladné vozidlo, ktorého prehliadku nevykonal zvlášť,
7. v prípade, ak Kupujúci porušil svoju povinnosť podľa článku II ods. 8 Predávajúcemu vzniká voči Kupujúcemu nárok na zmluvnú pokutu vo výške 1 500,- EUR (jedentisícpäťsto eur), a to za každé preukázateľné neposkytnutie súčinnosti zvlášť.
8. Okrem zmluvnej pokuty je Kupujúci oprávnený zadržať vykonanie všetkých a akýchkoľvek úhrad záväzkov voči Predávajúcemu vyplývajúcich z tejto Zmluvy, a to bez ohľadu na ich splatnosť a povahu, a to až do momentu riadneho plnenia, s ktorým sa Predávajúci dostal do omeškania.
9. Zmluvné strany vyhlasujú, že zmluvné pokuty dojednané v tejto Zmluve sú primerané a zohľadňujú povahu zabezpečovaných povinností.
10. Zaplatením zmluvnej pokuty nie je dotknuté právo Kupujúceho domáhať sa náhrady spôsobenej škody, pričom zmluvná pokuta sa do náhrady škody nezapočítava, ak nie je uvedené inak.

# Článok VIII

**ZODPOVEDNOSŤ ZA VADY A ZÁRUČNÁ DOBA**

1. Predávajúci sa zaväzuje, že dodá Predmet kúpy v druhu, množstve, akosti a v kvalitatívnom prevedení podľa podmienok dohodnutých v tejto Zmluve a v zmysle záväzných (právnych a technických) predpisov SR a EÚ vzťahujúcich sa k Predmetu kúpy. Predávajúci zodpovedá za to, že Predmet kúpy (každá jeho jednotlivá časť) je vyrobená a dodaná v kvalite podľa výslovných požiadaviek Predávajúceho, inak v bežnej kvalite a že tieto vlastnosti a kvality bude mať i počas plynutia záručnej doby.
2. Predávajúci zodpovedá za vady, ktoré má Predmet kúpy alebo ktorákoľvek jeho časť v čase jeho riadneho odovzdania a prevzatia Kupujúcim (keď prechádza nebezpečenstvo škody na Tovare na Kupujúceho) aj keď sa vada stane zjavnou neskôr. Povinnosti Predávajúceho vyplývajúce zo záruky za akosť Tovaru tým nie sú dotknuté. Predávajúci zároveň zodpovedá za akékoľvek vady, ktoré vzniknú po prechode nebezpečenstva škody na Tovare na Kupujúceho v záručnej dobe.
3. Na dodávaný Predmet kúpy poskytuje Predávajúci záruku v dĺžke 60 mesiacov.
4. Záruka začína plynúť odo dňa prevzatia Tovaru Kupujúcim (od dátumu podpisu Protokolu o odovzdaní a prevzatí Tovaru poverenej osoby Kupujúcim). Pre nároky z vád Tovaru sa použijú ustanovenia § 436a nasl. Obchodného zákonníka.
5. Počas záručnej doby má Kupujúci právo požadovať a Predávajúci povinnosť okrem iného bezodplatne (na vlastné náklady) na vlastné nebezpečenstvo (i) odstrániť akékoľvek vady Tovaru/jeho časti, (ii) dodať náhradný nový Tovar za vadný Tovar alebo (iii) požadovať zľavu z Kúpnej ceny (iv) požadovať vrátenie kúpnej ceny Tovaru alebo jej časti za opakovanú vadu Tovaru.
6. Oznámenie vád (reklamácia) musí byť u Predávajúceho vykonané písomne, pričom vada musí byť dostatočne a zrozumiteľne špecifikovaná a Kupujúci v Oznámení zároveň uvedie voľbu medzi nárokmi podľa ustanovenia § 436 ods. 1 písm. a/ až d/ Obch. zák. Záručná doba sa predlžuje o dobu od uplatnenia vady až do jej odstránenia resp. iného spôsobu ukončenia reklamácie.
7. Uznanie reklamovanej vady Predmetu kúpy na základe reklamácie je Predávajúci povinný písomne potvrdiť do 3 dní odo dňa doručenia reklamácie, pričom v prípade neuznania reklamovanej vady, je Predávajúci v rovnakej lehote povinný oznámiť Kupujúcemu odmietnutie uznania vady s podrobným odôvodnením a Kupujúci má právo postupovať pri uplatnení svojich práv z vadného plnenia v zmysle dojednaní v Zmluve alebo platných právnych predpisov. Zmluvné strany sa dohodli, že v prípade, ak Predávajúci v lehote podľa prechádzajúcej vety neoznámi Kupujúcemu svoje stanovisko k doručenej reklamácii, má sa za to, že Predávajúci reklamáciu uznal.
8. Predávajúci je povinný začať s odstraňovaním riadne uplatnenej vady na vlastné náklady bez zbytočného odkladu od ich oznámenia (doručenia reklamácie) a reklamáciu je povinný vybaviť bez zbytočného odkladu najneskôr však v lehote do 30 dní odo dňa doručenia reklamácie.
9. Zmluvné strany sa dohodli, že ak Predávajúci nevybaví reklamáciu Tovaru/Predmetu kúpy v lehote najneskôr do 30 dní odo dňa doručenia reklamácie, Predávajúci zaplatí Kupujúcemu zmluvnú pokutu vo výške 10 % z Kúpnej ceny reklamovaného Tovaru bez DPH za každý začatý deň omeškania až do doby poskytnutia riadneho plnenia. Zmluvné strany sa dohodli, že Kupujúci je následne oprávnený (i) zadať odstránenie vady Tovaru tretej osobe, pričom všetky náklady súvisiace s odstránením vady treťou osobou je povinný znášať Predávajúci alebo (ii) požadovať výmenu vadného Tovaru za nový Tovar alebo (iii) od zmluvy odstúpiť (celkom alebo sčasti) z dôvodu jej podstatného porušenia ak zákonná lehota na vybavenie reklamácie je prekročená a predávajúci vôbec neodstránil vady Tovaru alebo jeho časti/nedodal chýbajúce časti Tovaru resp. dodal ich tak, že špeciálne motorové vozidlo nie je spôsobilé na určený účel alebo v prípade opakovanej vady Tovaru.
10. Zmluvné strany prehlasujú, že považujú dohodnutú výšku zmluvnej pokuty v ods. 9 tohto článku Zmluvy za primeranú vzhľadom na charakter a povahu zmluvnou pokutou zabezpečovanej povinnosti Predávajúceho a cenu Tovaru.
11. Uplatnením nárokov z vád Tovaru nie sú dotknuté nároky Kupujúceho na náhradu škody alebo na odstúpenie od Zmluvy.
12. V prípade, že Kupujúcemu vznikne škoda v dôsledku porušenia povinností Predávajúcim, je Predávajúci povinný takto vzniknutú škodu v plnom rozsahu Kupujúcemu nahradiť.
13. Predávajúci nenesie žiadnu zodpovednosť za vady Tovaru, ktoré boli spôsobené neodbornou prevádzkou, obsluhou a údržbou vykonávanou Kupujúcim.
14. Ak v Zmluve nie je uvedené inak, v prípade reklamácií Tovaru sa postupuje podľa príslušných ustanovení Obchodného zákonníka a všeobecne záväzných platných právnych predpisov Slovenskej republiky.

# Článok IX

# Niektoré ustanovenia o Servise Predmetu kúpy a Pozáručnom servise Predmetu kúpy

1. Záručný servis, ako aj garančné prehliadky (rozumie sa odstraňovanie prevádzkových porúch a porúch, ktoré vzniknú bežným opotrebovaním na každej časti Predmetu kúpy) sa Predávajúci zaväzuje poskytnúť počas záručnej doby (60 mesiacov) bezplatne.
2. Opravy Predávajúci realizuje na základe objednávky doručenej formou e-mailu a následne písomne alebo poštou na adresu Predávajúceho uvedenej v tejto Zmluve.
3. Pozáručný servis Predávajúci realizuje na základe objednávky zaslanej formou e-mailu a následne písomne alebo poštou na adresu Predávajúceho uvedenej v tejto Zmluve.
4. Predávajúci sa zaväzuje počas záručnej doby poskytovať zamestnancom Kupujúceho bezplatné odborné poradenstvo a technickú pomoc k Predmetu kúpy prostredníctvom odborne spôsobilých osôb. Bezplatné odborné poradenstvo a technická pomoc sa realizujú vždy podľa potreby Kupujúceho telefonicky, písomne, prípadne prezenčne u Kupujúceho.
5. Predávajúci sa zaväzuje začať práce smerujúce k odstráneniu poruchy najneskôr do 48 hod. od jej nahlásenia.
6. Kupujúci sa zaväzuje zaistiť podmienky pre možnosť overenia funkcie vozidla podľa požiadaviek servisného zamestnanca Predávajúceho, t. j. pristavenie vozidla na vhodné pracovisko, prípadne zrealizovanie skúšobnej jazdy. Servisný zamestnanec Predávajúceho určí objektívne nutnú dobu odstránenia poruchy, ktorá bude zástupcom Kupujúceho písomne odsúhlasená.
7. Po odstránení poruchy (opravou alebo výmenou dielu) bude overená funkčnosť a následne zrealizovaný zápis, kde budú uvedené nasledujúce skutočnosti: dátum nahlásenia poruchy, dátum nástupu servisného pracovníka Predávajúceho na odstránenie poruchy, EČV vozidla/výr. číslo nadstavby, popis poruchy, navrhnutý termín pre odstránenie poruchy, spôsob odstránenia poruchy, skutočný dátum odstránenia poruchy, meno servisného zamestnanca Predávajúceho ktorý odstránenie poruchy zrealizoval. Zápis bude podpísaný zástupcami Zmluvných strán.
8. Záručný servis (60 mesiacov) vrátane potrebných náhradných dielov podľa tejto zmluvy sa Predávajúci v rámci reklamačného konania, ako aj garančné prehliadky vrátane potrebných náhradných dielov zaväzuje v záručnej dobe vykonávať bezplatne vo vlastných servisných strediskách alebo servisných strediskách zmluvných partnerov Predávajúceho vo vzdialenosti max. do 150 km od sídla verejného obstarávateľa, a to Majerská cesta 94, 974 96 Banská Bystrica., ktorých zoznam je Predávajúci povinný poskytnúť Kupujúcemu pri podpise zmluvy, a ktorý bude tvoriť Prílohu č. 5 Zmluvy. V prípade vzdialenosti väčšej ako 15O km sa bude postupovať podľa článku IX ods. 9 Zmluvy.
9. Náklady na dopravu súvisiacu s vykonaním záručného servisu do vzdialenosti 150 km od sídla Kupujúceho znáša Kupujúci. Predávajúci sa zaväzuje za predpokladu, že vzdialenosť sídla alebo iného miesta výkonu servisných činností Predávajúceho je väčšia ako 150 km od sídla Kupujúceho, náklady na dopravu predmetu opravy znášať v rozsahu prevyšujúcom vzdialenosť 150 km od sídla Kupujúceho. Náklady na dopravu predmetu záručného servisu v rozsahu prevyšujúcom vzdialenosť 150 km od sídla Kupujúceho budú Kupujúcim fakturované Predávajúcemu samostatnou faktúrou. Fakturovaná suma nákladov bude predstavovať hodnotu 1,50 €/km bez DPH. K cene bude pripočítaná sadzba DPH v zmysle zákonných predpisov. Pri posudzovaní vzdialenosti v km bude Kupujúci vychádzať z aplikácie Google Maps, pričom vyberie najkratšiu možnú cestnú vzdialenosť.
10. Každý záručný servisný zásah, oprava a dodávka náhradných dielov realizovaná na základe objednávky bude poskytnutá bez fakturácie.
11. Predávajúci poskytuje Objednávateľovi záruku za opravy v rámci záručného a predĺženého záručného servisu aj na dodané náhradné diely v trvaní 12 mesiacov od podpísania Zápisu podľa tohto článku Zmluvy zástupcami oboch zmluvných strán za každý realizovaný servis a opravu.
12. V prípade, že predávajúci nezačne práce do 48 hodín od nahlásenia poruchy, je Kupujúci oprávnený uplatniť si voči nemu zmluvnú pokutu vo výške 250,- EUR za každý i začatý deň omeškania so začatím odstraňovania poruchy.
13. V prípade, že predávajúci neodstráni poruchu do 2 pracovných dní od začatia prác na odstraňovaní poruchy je Predávajúci povinný poskytnúť Kupujúcemu náhradné vozidlo s nadstavbou až do času riadneho odstránenia poruchy. Ak náhradné vozidlo Predávajúci z akéhokoľvek dôvodu neposkytne Kupujúcemu, Kupujúci je oprávnený uplatniť si voči Predávajúcemu zmluvnú pokutu vo výške 350,- EUR za každý i začatý deň meškania až do poskytnutia náhradného vozidla alebo do času riadneho odstránenia poruchy.

# Článok X

# ZÁNIK ZMLUVY

1. Zmluva sa uzatvára na dobu splnenia všetkých záväzkov zmluvných strán vyplývajúcich z tejto Zmluvy. Po uvedenú dobu je pre plnenie tejto Zmluvy zachovaná záväzná viazanosť ponuky Predávajúceho.
2. Zmluva zaniká riadnym splnením všetkých práv a povinnosti zmluvných strán, alebo odstúpením od Zmluvy alebo dohodou zmluvných strán.
3. Zmluva zanikne dňom doručenia písomného odstúpenia od Zmluvy druhej zmluvnej strane. Zmluva zaniká s právnymi účinkami ex nunc (od momentu doručenia písomného odstúpenia). Zmluvná strana, ktorá zapríčinila odstúpenie od Zmluvy je povinná uhradiť druhej zmluvnej strane všetky náklady a oprávnené výdavky a straty jej vzniknuté z dôvodov odstúpenia od zmluvy.
4. Zmluva sa ukončí aj na základe písomnej dohody zmluvných strán, pre ukončenie Zmluvy dohodou zmluvných strán sa vyžaduje:

* vyhotovenie Dohody o ukončení zmluvy v listinnej forme,
* dohoda o podstatných náležitostiach súvisiacich s ukončením Zmluvy najmä vysporiadanie záväzkov zmluvných strán a termín ukončenia Zmluvy.

1. Po uzavretí Zmluvy je Kupujúci, pokiaľ v Zmluve nie je výslovne uvedené niečo iné, oprávnený od Zmluvy odstúpiť titulom jej podstatného porušenia ako celku alebo vo vzťahu k jej časti najmä v prípade, ak:
2. Predávajúci nedodrží kvalitu, či technické, funkčné, výkonnostné charakteristiky Predmetu kúpy, osobitne tie definované v Prílohe Zmluvy a to aj len vo vzťahu ku ktorejkoľvek časti Predmetu kúpy podľa tejto Zmluvy, jej Príloh a súťažných podkladov k verejnému obstarávaniu;
3. v prípade nedodržania dojednaného termínu plnenia – dodania Predmetu kúpy Predávajúcim o viac ako 15 kalendárnych dní;
4. v prípade porušenia povinností Predávajúceho odstrániť riadne a včas reklamované vady tovaru vo vzťahu ku ktorejkoľvek časti Predmetu kúpy alebo neuznania reklamácie dodaného tovaru bez náležitého odôvodnenia;
5. ak Predávajúci poruší svoje povinnosti, zákazy a obmedzenia vyplývajúce zo Zákona o nelegálnom zamestnávaní uvedenú v článku V ods. 11 Zmluvy;
6. ak Predávajúci poruší svoje povinnosti uvedené v článku VI Zmluvy;
7. Predávajúci stratil oprávnenie na podnikanie vzťahujúce sa k predmetu tejto Zmluvy, predávajúci zanikol bez právneho nástupcu alebo s právnym nástupcom ale túto skutočnosť včas písomne neoznámil kupujúcemu,
8. voči Predávajúcemu sa vedie konkurzné konanie, bol podaný návrh na začatie konkurzného konania, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči Predávajúcemu bol podaný návrh alebo sa vedie exekučné konanie alebo ak Predávajúci vstúpil do likvidácie a túto skutočnosť včas písomne neoznámil Kupujúcemu;
9. Ak ide o opakovanú vadu Tovaru.
10. Predávajúci je povinný ihneď informovať Kupujúceho o skutočnostiach podľa písm. f/, g/ ods. 5 tohto článku, inak má Kupujúci právo na uplatnenie jednorazovej zmluvnej pokuty vo výške 1 000 EUR, slovom: jedentisíc EUR.
11. Ak Predávajúci koná v rozpore s touto Zmluvou, súťažnými podkladmi k verejnému obstarávaniu, právnymi predpismi a na písomnú výzvu Kupujúceho toto konanie a jeho následky v určenej lehote neodstráni, je Kupujúci oprávnený odstúpiť tejto Zmluvy, pričom nastávajú účinky odstúpenia v zmysle ustanovenia § 349 a ustanovenia § 351 Obchodného zákonníka. Predchádzajúca písomná výzva Kupujúceho nie je potrebná v prípade odstúpenia od Zmluvy zo strany kupujúceho v prípade podstatného porušenia Zmluvy podľa ods. 5 tohto článku Zmluvy.
12. Zmluva zaniká aj odstúpením od Zmluvy z dôvodu nemožnosti plnenia podľa článku XII Zmluvy.

# Článok XI

# DORUČOVANIE

1. Akékoľvek oznámenia, a ostatná nevyhnutná alebo dobrovoľná korešpondencia, uskutočnená v súlade s touto Zmluvou (ďalej aj len ako “Oznámenia“), bude vykonaná v písomnej podobe.
2. Všetky písomnosti týkajúce sa zmeny alebo zániku tejto Zmluvy alebo písomnosti, ktorých písomnú formu vyžaduje príslušný právny predpis, si budú Zmluvné strany doručovať na adresu sídla Zmluvnej strany uvedenú v záhlaví tejto Zmluvy, resp. zapísanú v obchodnom registri prostredníctvom doporučenej poštovej zásielky, osobne alebo kuriérom. Za deň doručenia písomností uvedených v predchádzajúcej vete sa považuje deň ich prevzatia Zmluvnou stranou; za deň doručenia sa považuje aj deň, v ktorý dotknutá Zmluvná strana odmietne písomnosť prevziať alebo deň, v ktorý sa nedoručená zásielka vrátila odosielajúcej strane, a to aj v prípade, ak sa dotknutá Zmluvná strana o jej doručovaní nedozvedela. Ostatné Oznámenia môžu byť doručované použitím kontaktných údajov uvedených pri určení Zmluvných strán alebo písomne oznámených Zmluvnou stranou nasledovne:
   * 1. osobne, pričom za doručené budú považované dňom potvrdenia doručenia adresátom alebo dňom odmietnutia prevzatia zásielky;
     2. kuriérom, pričom za doručené budú považované dňom potvrdenia doručenia adresátom alebo dňom odmietnutia prevzatia zásielky;
     3. doporučenou poštou, pričom za doručené budú považované dňom potvrdenia doručenia adresátom alebo dňom odmietnutia prevzatia zásielky; alebo dňom kedy sa zásielka vráti ako nedoručená s poznámkou „adresát neznámy“
     4. e-mailom, potvrdením odoslania e-mailovej správy. V prípade, ak adresát nepotvrdí doručenie e-mailovej správy v lehote 3 (troch) pracovných dní po odoslaní správy odosielateľom, považuje sa e-mailová správa doručená 3. (tretí) pracovný deň po odoslaní správy odosielateľom.

# Článok XII

# PANDÉMIA

1. Zmluvné strany sa vzájomne dohodli a prehlasujú, že vyhlásenie mimoriadnej situácie, núdzového stavu v Slovenskej republike a prijaté opatrenia súvisiace s pandémiou ochorenia COVID – 19 vrátane opatrení štátu, ich účinkov a iných skutočností a udalostí s tým spojených alebo v čase uzavierania Zmluvy predvídateľných, ktoré okolnosti už preukázateľne existujú v čase uzavierania Zmluvy v Slovenskej republike ( ďalej spolu iba „pandémia“) nie sú v zmysle tejto Zmluvy bez ďalšieho považované za vyššiu moc.
2. Posúdenie otázky, či skutočne nastal prípad zásahu vyššej moci v dôsledku pandémie a aké dôsledky vyvolal, bude po uzavretí Zmluvy závisieť od konkrétneho prípadu, ktorý bude musieť povinná strana okrem samotnej pandémie preukázať druhej zmluvnej strane v spojení s ďalším účinkom alebo dôsledkom pandémie, nakoľko v súčasnosti sú už ohrozenie koronavírusom, pandémia a s tým spojené komplikácie (najmä účinky jednotlivých opatrení a reštrikcií) predvídateľné. Preukázaním vyššej moci v dôsledku pandémie v konkrétnom prípade nezaniká omeškanie povinnej strany, avšak povinná strana sa zbaví zodpovednosti za omeškanie a nenastanú právne následky omeškania. Dôkazné bremeno je na strane, ktorá sa na vyššiu moc odvoláva.
3. Zmluvné strany sa zároveň dohodli, že zásah vyššej moci (pandémie) spôsobuje zánik záväzku uvedeného v tejto Zmluve v dôsledku dodatočnej nemožnosti plnenia ak je súčasne preukázané, že ide o mimoriadnu, nezavinenú, nepredvídateľnú a neodvrátiteľnú okolnosť/okolnosti počas pandémie, v dôsledku čoho
4. nemožnosť plnenia nastala až po uzavretí zmluvy (t. j. musí ísť o následnú nemožnosť) a
5. nemožnosť plnenia je objektívna (nezávislá od vôle povinnej strany), nesmie byť spôsobená iba individuálnou neschopnosťou povinnej strany/jej subdodávateľa plniť a
6. ide o trvalú nemožnosť plniť.
7. Na základe splnenia podmienok ods. 3. tohto článku Zmluvy pri dodatočnej nemožnosti plnenia pôjde o nemožnosť poskytnúť plnenie ani za sťažených podmienok, ani s pomocou inej osoby, iba s vynaložením väčších nákladov ani po dohodnutom čase.
8. Ak ide o plnenie nemožné iba po určitý čas (napr. choroba a/alebo povinná karanténa povinnej strany alebo jej subdodávateľa, preukázateľný zákaz výkonu činnosti zo strany štátu u povinnej strany alebo jej subdodávateľa), nejde o dodatočnú nemožnosť plnenia podľa tejto Zmluvy a povinná strana sa nesplnením záväzku dostáva do omeškania. Posúdenie otázky, či ide o trvalú alebo dočasnú nemožnosť plnenia v dôsledku pandémie bude po uzavretí Zmluvy závisieť od konkrétneho prípadu. Dôkazné bremeno je v prípade nemožnosti plnenia na strane povinnej strany (porušujúcej strany).
9. Zmluvné strany zhodne prehlasujú, že pandémia pre plnenie tejto Zmluvy má iba dočasný charakter.
10. Porušujúca strana zodpovedá za škodu, ktorá druhej zmluvnej strane vznikne v dôsledku pandémie. Existencia a preukázanie liberačných dôvodov porušujúcou stranou nemá vplyv na povinnosť platiť zmluvnú pokutu.
11. P**orušujúca strana je povinná bezodkladne informovať druhú stranu**o povahe okolnosti, ktorá jej bráni v splnení záväzku a o jej dôsledkoch. V prípade nesplnenia oznamovacej povinnosti vzniká druhej zmluvnej strane nárok na náhradu škody.
12. Ak nejde o nemožnosť plnenia a porušenie záväzku povinnej strany nespadá ani pod okolnosti predpokladané v Zmluve, neplnením záväzku sa povinná strana (porušujúca strana) dostáva do omeškania.
13. V prípade omeškania povinnej strany s plnením **peňažného záväzku** má druhá zmluvná strana nárok na úroky z omeškania vo výške stanovenej v príslušnom nariadení vlády SR a nárok na úhradu paušálnych nákladov spojených s uplatnením pohľadávky.
14. Ak ide o omeškanie s plnením **nepeňažného záväzku** (najmä s odovzdaním Predmetu kúpy, prevzatím veci na opravu, vrátením veci), prechádza na povinnú stranu po dobu omeškania nebezpečenstvo škody na veci, ak toto nebezpečenstvo neznášala už predtým a to bez ohľadu na dôvody omeškania.

# Článok XIII

**SPOLOČNÉ A ZÁVEREČNÉ USTANOVENIA**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán a iba ak dodatok nie je v rozpore s ustanoveniami Zákona o verejnom obstarávaní (§18). Zmluvu je možné zrušiť písomnou Dohodou zmluvných strán alebo odstúpením od Zmluvy.
3. Táto zmluva je vyhotovená v dvoch rovnopisoch, pre Kupujúceho a pre Predávajúceho.
4. Zmluvné strany prehlasujú, že budú spolupracovať tak, aby bol predmet Zmluvy splnený v najlepšej možnej miere. Za týmto účelom sú zmluvné strany povinné bez omeškania vzájomne sa informovať o všetkých okolnostiach, ktoré by bránili riadnemu splneniu predmetu Zmluvy.
5. Pokiaľ Predávajúci preukazuje splnenie podmienok účasti vo verejnom obstarávaní podľa Zákona o verejnom obstarávaní treťou osobou ( a to najmä v nadväznosti na § 33 ods. 2 a § 34 ods. 3 Zákona o verejnom obstarávaní), je povinný plnenie, resp. jej príslušnú časť touto treťou osobou aj realizovať.
6. Predávajúci vyhlasuje, že súhlasí s podmienkami verejného obstarávania určenými Kupujúcim. Predávajúci nie je oprávnený požadovať od Kupujúceho úhradu nákladov súvisiacich s prípravou účasti vo verejnom obstarávaní alebo súvisiacich s prípravou na realizáciu zákazky. Predávajúci prehlasuje a potvrdzuje, že všetky námietky alebo nedostatky v zadaní a podkladoch Kupujúceho Predávajúci namietal alebo oznámil Kupujúcemu pred podaním svojej ponuky.
7. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
8. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
9. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle Kupujúceho v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
10. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
11. Táto Zmluva a právny vzťah ňou založený sa riadi právnym poriadkom Slovenskej republiky, najmä príslušnými ustanoveniami § 409 a nasl. Obchodného zákonníka; toto ustanovenie sa považuje za voľbu práva Slovenskej republiky v zmysle príslušných nariadení, resp. zákona č. 97/1963 Zb. o medzinárodnom práve súkromnom a procesnom v platnom znení. Zmluvné strany sa však dohodli, že použitie akéhokoľvek ustanovenia ktoréhokoľvek právneho predpisu Slovenskej republiky, ktoré nie je kogentné, je výslovne vylúčené v rozsahu, v ktorom by jeho použitie mohlo meniť význam alebo účel ktoréhokoľvek ustanovenia tejto Zmluvy. Zmluvné strany sa zároveň v súlade s príslušnými nariadeniami, resp. ustanoveniami zákona č. 97/1963 Zb. o medzinárodnom práve súkromnom a procesnom v platnom znení dohodli, že na prejednanie sporov súvisiacich s touto Zmluvou je vecne a miestne príslušný Okresný súd v Banská Bystrica, ak z kogentných ustanovení všeobecne záväzných právnych predpisov nevyplýva inak (voľba právomoci súdov Slovenskej republiky).
12. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
13. Akékoľvek nedorozumenia, spory o výklad Zmluvy, platnosť ustanovení Zmluvy, alebo sporné nároky vznikajúce z tejto Zmluvy alebo v súvislosti s ňou sa zmluvné strany zaväzujú riešiť vzájomnou dohodou Zmluvných strán; ak k takejto dohode preukázateľne nedôjde, sporné otázky rozhodne príslušný všeobecný súd.
14. V tejto Zmluve je zahrnutá celá dohoda medzi Zmluvnými stranami, týkajúca sa predmetu tejto Zmluvy. Táto Zmluva nahrádza akékoľvek doterajšie ponuky, korešpondenciu, vyrozumenia a/alebo dohody uskutočnené a/alebo uzatvorené medzi Zmluvnými stranami, či už v písomnej alebo ústnej podobe a v prípade, ak Predávajúci v súvislosti s uzatváraním kúpnych zmlúv s tretími osobami uplatňuje voči iným zmluvnými partnerom akékoľvek všeobecné obchodné podmienky, tieto sa na zmluvný vzťah založený touto Zmluvou v žiadnom rozsahu nevzťahujú. V prípade rozporov medzi znením akejkoľvek prílohy a textu tejto Zmluvy má prednosť text tejto Zmluvy.
15. Neoddeliteľnou súčasťou tejto Zmluvy sú jej prílohy, a to:

Príloha č. 1: Cenová ponuka predávajúceho/Návrh na plnenie kritéria

Príloha č. 2: Opis predmetu zákazky

Príloha č. 3: Rozsah servisu predmetu zákazky

Príloha č. 4: Zoznam subdodávateľov

Príloha č. 5: Zoznam servisných stredísk zmluvných partnerov

V ......................dňa................................ V Banskej Bystrici, dňa...........................

Za Predávajúceho: Za Kupujúceho:

............................................................. .............................................................

**Mgr. Ján Havran,**

predseda predstavenstva

Banskobystrickej regionálnej správy ciest, a.s.

..................................................... .............................................................

**Ing. Martin Lejtrich**

podpredseda predstavenstva

Banskobystrickej regionálnej správy ciest, a.s.